
ZAPISNIK
        s 42. sjednice Vijeća Gradske četvrti Črnomerec,
        održane 31. kolovoza 2020. na Trgu dr. Franje Tuđmana (boćalište),

                                          s početkom u 15 sati 
Nazočni članovi Vijeća Gradske četvrti Črnomerec: Josip Jelić,  Ljiljana Peršinec, Vlado Crkvenac, Dragutin Buden, Tamara Čubretović, Tomislav Domes, Maja Čižić, Dražen Lučanin, Branko Matun, Ana Marija Pilaš, Martin Postružin, Siniša Ružić, Denis Šeparović i Miroslav Šurbek
Nenazočni članovi Vijeća Gradske četvrti Črnomerec: Tomislav Kolačny.
Ostali nazočni: Marina Radivoj- predsjednica VMO Kustošija centar, Branko Ferina-predsjednik VMO Medvedgrad, Josip Burek-član VMO Šestinski dol-Vrhovec, Dragutin Jurić- član VMO „Bartol Kašić“, Snježana Ordanić, voditeljica Područnog odsjeka Črnomerec i Natalija Vidak, stručni referent za rad mjesne samouprave
Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve prisutne.

Predsjednik konstatira da je prisutno 14 članova Vijeća, čime su stečeni uvjeti za raspravu i pravovaljano odlučivanje.

Predsjednik daje Zapisnik s 41. sjednice na glasovanje.

Jednoglasno usvojen Zapisnik s 41. sjednice Vijeća Gradske četvrti Črnomerec 
Predsjednik daje dnevni red na glasovanje.
Jednoglasno usvojen slijedeći




                 dnevni red:
1. Prometni elaborat, idejno rješenje prometne signalizacije u zoni OŠ „Nad lipom“ - donošenje zaključka

2. Prijedlog zaključka o podizanju Spomenika Branku Lustigu, počasnom građaninu Grada Zagreba – davanje mišljenja

3. Topnička ulica od 15 do 15f, izgradnja vodovodne i kanalizacijske mreže - donošenje zaključka

4. Autobusno stajalište Mikulići 153, postavljanje nadstrešnice - donošenje zaključka

5. Graberje 15, suženje ulice, traži se rješenje - donošenje zaključka

6. Kvaternikova ulica, postava umjetnih izbočina - donošenje zaključka 
7. Ilica, pješački prijelaz kod Klinike za tumore, postava treptećeg semafora - donošenje zaključka 
8. Informacije, pitanja i prijedlozi

Ad.1. Prometni elaborat, idejno rješenje prometne signalizacije u zoni OŠ „Nad lipom“ 
Predsjednik kratko obrazlaže inicijativu ravnateljice OŠ Nad lipom koju je podržao i MO Šestinski dol – Vrhovec. Predsjednik otvara raspravu. Obzirom da se nitko ne javlja za riječ daje prijedlog Zaključka na glasovanje.
Jednoglasno usvojen slijedeći

Z A K LJ U Č A K

            o prijedlogu za Idejno rješenje prometne signalizacije u zoni OŠ Nad lipom u Mandaličinoj ulici i Ulici Nad lipom 

1. Vijeće je razmotrilo Zaključak Vijeća Mjesnog odbora Šestinski dol – Vrhovec i prijedlog Prometnog elaborata - Idejno rješenje prometne signalizacije u zoni OŠ Nad lipom u Mandaličinoj ulici i Ulici Nad lipom. Prometni elaborat izradio je PISMORAD d.d. iz Zagreba, III. Malešnica 12, na temelju zahtjeva Gradskog ureda za obrazovanje.

2. Vijeće podržava navedeni Prometni elaborat te traži, od nadležnog Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet,  da razmotri isti te dostavi očitovanje.  
3. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet  na daljnje postupanje.  
Ad.2. Prijedlog zaključka o podizanju Spomenika Branku Lustigu, počasnom građaninu Grada Zagreba
Predsjednik otvara raspravu. Obzirom da se nitko ne javlja za riječ isto daje na glasovanje,
S 12 glasova ZA i 2 SUZDRŽANIM usvojen
ZAKLJUČAK

   o mišljenu na Prijedlog zaključka o podizanju Spomenika Branku Lustigu, 

počasnom građaninu Grada Zagreba 

1. Vijeće je raspravljalo o prijedlogu Prijedlog zaključka o podizanju Spomenika Branku Lustigu, počasnom građaninu Grada Zagreba. 

2. Vijeće daje pozitivno mišljenje na Prijedlog zaključka o podizanju Spomenika Branku Lustigu, počasnom građaninu Grada Zagreb. 

3. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet.  
Ad.3. Topnička ulica od 15 do 15f, izgradnja vodovodne i kanalizacijske mreže
Predsjednik kratko obrazlaže te obzirom da se nitko ne javlja za riječ daje prijedlog Zaključka na glasovanje.

Jednoglasno usvojen slijedeći

Z A K LJ U Č A K

            o prijedlogu za izgradnju vodoopskrbnog cjevovoda i odvodnje

 u Topničkoj ulici od 15 do 15F  

1.            Vijeće je razmotrilo Zaključak Vijeća Mjesnog odbora „Svet Duh“ i zahtjev stanara Topničke ulice od 15 do 15F, koji traže izgradnju vodoopskrbnog cjevovoda i odvodnje na k. č. 3011 k.o. Črnomerec. 

2. Vijeće podržava navedeni Zaključak i zahtjev stanara da se hitnom intervencijom izvrši zamjena vodoopskrbnog cjevovoda u Topničkoj od 15 do 15F, obzirom da je isti dotrajao, puknut i spojen bajpasom.

3. Ovaj Zaključak dostavit će se Vodoopskrbi i odvodnji d.o.o. na daljnje postupanje.  
Ad.4. Autobusno stajalište Mikulići 153, postavljanje nadstrešnice
Predsjednik  otvara raspravu. Obzirom da se nitko ne javlja za riječ daje prijedlog Zaključka na glasovanje.
Jednoglasno usvojen slijedeći

Z A K LJ U Č A K

            o postavljanju nadstrešnice u Ulici Mikulići kod kbr.  153   

1.             Vijeće je razmotrilo Zaključak Vijeća Mjesnog odbora Medvedgrad kojim se traži postavljanje nadstrešnice na autobusnom stajalištu u ulici Mikulići kod kbr. 153.

2. Vijeće podržava navedeni Zaključak te traži da se pokuša pronaći adekvatno rješenje kako bi se postavila nadstrešnica na navedenoj lokaciji.  

3. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet  na daljnje postupanje. 
Ad.5. Graberje 15, suženje ulice, traži se rješenje
Predsjednik obrazlaže traženo te otvara raspravu. Obzirom da se nitko ne javlja za riječ daje prijedlog Zaključka na glasovanje.
Jednoglasno usvojen slijedeći

 Z A K LJ U Č A K

o prijedlogu proširenja ulice  Graberje kod kbr. 15

i izgradnji nogostupa od Kustošijanske do Konzuma
1. Vijeće je raspravljalo o Zaključku Vijeća Mjesnog odbora Gornja Kustošija kojim se traži proširenje ulice Graberje.

2. Vijeće podržava Zaključak Vijeća Mjesnog odbora Gornje Kustošije te traži nadležan Gradski ured za prostorno uređenje, izgradnju Grada, graditeljstvo, komunalne poslove i promet  da pokrene potrebne radnje za proširenje ulice Graberje i izgradnju nogostupa u ulici Graberje od Kustošijanske ulice do Konzuma.

3. Vijeće je već donijelo Zaključak o izgradnji  nogostupa u Ulici Graberje od Kustošijanske ulice do Konzuma, ali nije dobilo povratnu informaciju o učinjenom. 

4. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje. 

Ad.6. Kvaternikova ulica, postava umjetnih izbočina
Predsjednik kratko obrazlaže traženo te otvara raspravu.

U raspravi sudjelovali Dražen Lučanin, Siniša Ružić, Ljiljana Peršinec i Josip Jelić.

Predsjednik daje prijedlog Zaključka na glasovanje.

S 13. glasova ZA i 1 PROTIV usvojen slijedeći
   Z A K LJ U Č A K

         o postavljanju uspornika u Kvaternikovoj ulica  
1. Vijeće je razmotrilo Zaključak Vijeća Mjesnog odbora Gornje Kustošije  o postavljanju uspornika u Kvaternikovoj ulici.  

2.  Vijeće ne podržava postavljanje uspornika u Kvaternikovoj ulici te je mišljenja da je uspornike potrebno postaviti samo u blizini vrtića, škola, bolnica, domova zdravlja.    

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje. 

Ad.7. Ilica, pješački prijelaz kod Klinike za tumore, postava treptećeg semafora
Predsjednik otvara raspravu.
U raspravi sudjelovali Dražen Lučanin, Siniša Ružić, Dragutin Bude, Vlado Crkvenac i Josip Jelić.

Predsjednik daje prijedlog Zaključka na glasovanje.

S 13 glasova ZA i 1 SUZDRŽANIM usvojen slijedeći
    Z A K LJ U Č A K

     o prijedlogu postavljanja treptajućeg semafora za pješake 

u Ilici kod Klinike za tumore   
1. Vijeće je razmotrilo Zaključak Vijeća Mjesnog odbora „Bartol Kašić“ o prijedlogu postavljanja treptajućeg semafora za pješake u Ilici kod Klinike za tumore.    

2.  Vijeće podržava Zaključak o prijedlogu postavljanja treptajućeg semafora za pješake u Ilici kod Klinike za tumore ili da se iznađe drugo rješenje kojim bi se osigurala sigurnost pješaka. 

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje. 

Ad.8. Informacije, pitanja i prijedlozi

Nakon kraće rasprave predsjednik daje prijedlog Zaključka na glasovanje.
Jednoglasno usvojen slijedeći

     Z A K LJ U Č A K

             o čišćenju slivnika i kanalica na području Gradske četvrti Črnomerec 

1. Vijeće je raspravljalo o potrebi čišćenja slivnika koji su zatrpani šljunkom i iz kojih raste trava i o kanalicama na kojima se nalazi zemlja i sipina.  

2.  Vijeće traži da se izvrši čišćenje slivnika  i kanalica na području Gradske četvrti Črnomerec, na teret održavanje.     
3. Ovaj Zaključak dostaviti će se Gradskom uredu za mjesnu samoupravu, Vodoopskrbi i odvodnji d.o.o. i Zagrebačkom holdingu d.o.o. Podružnici Čistoće na daljnje postupanje. 

Nakon kraće rasprave predsjednik daje prijedlog Zaključka na glasovanje.

Jednoglasno usvojen slijedeći

                                                          Z A K LJ U Č A K

    o povezivanju i uspostavljanju biciklističkih staza 

od istoka do zapada  

1.               Vijeće je ponovno raspravljalo o nedostatku biciklističkih staza  na području Gradske četvrti Črnomerec. 

2. Vijeće traži Prometnu studiju biciklističkih staza za područje Gradske četvrti Črnomerec te da se pojačano uvodi iscrtavanje biciklističkih staza obzirom da građani sve više koriste bicikle kao prijevozno sredstvo, nakon potresa. 

3. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet  na daljnje postupanje.  
Obzirom da se nitko ne javlja za riječ predsjednik zatvara sjednicu u 16,10 sati.
Zapisnik sastavila:
Natalija Vidak








        Predsjednik Vijeća 

                                                                                         
  Gradske četvrti Črnomerec









       Josip Jelić, mag. ing.
KLASA: 026-02/20-001/201
URBROJ: 251-06-11-3-19-2 

Zagreb, 31. kolovoza 2020.

